კაილ უოკერი

**კაილ ენდრიუ უოკერი** (; დ. 28 მაისი, 1990) — ინგლისელი ფეხბურთელი. „მილანის“ (იჯარით „მანჩესტერ სიტიდან“) და ინგლისის ეროვნული საფეხბურთო ნაკრების მარჯვენა მცველი. ითვლება მსოფლიოში ერთ-ერთ საუკეთესო მცველად.

## კარიერა
უოკერმა ფეხბურთის თამაში „შეფილდ იუნაიტედის“ ბავშვთა გუნდში შვიდი წლის ასაკში დაიწყო. მისი დებიუტი პირველ გუნდში 18 წლის ასაკში შედგა, როდესაც იჯარით „ნორთჰემპტონ თაუნში“ გადავიდა. მან კარგი შთაბეჭდილება მოახდინა „შეფილდ იუნაიტედის“ რიგებში გამოსვლისას და 2009 წლის ჩემპიონშიპის პლეი-ოფის ფინალში ითამაშა.

საკლუბო კარიერის შემდგომ წლებში „ქუინს პარკ რეინჯერსსა“ და „ასტონ ვილაში“ იჯარით თამაშის შემდეგ, უოკერმა თავისი ადგილი „ტოტენჰემ ჰოტსპურის“ პირველ გუნდში დაიმკვიდრა, რომლის შემადგენლობაშიც პრემიერ ლიგის 183 მატჩში მიიღო მონაწილეობა და 4 გოლი შეაგდო.

უოკერი „მანჩესტერ სიტის“ 2017 წელს შეუერთდა 45 მილიონი ფუნტის სანაცვლოდ. „სიტიში“ ყოფნისას მან ხუთჯერ მოიგო პრემიერ ლიგის ტიტული, ოთხჯერ ინგლისის ლიგის თასი, ორჯერ ინგლისის ასოციაციის თასი და უეფა-ს ჩემპიონთა ლიგა 2023 წელს, როგორც კონტინენტური ტრებლის ნაწილი.

ის სამჯერ იქნა დასახელებული PFA-ს წლის გუნდში, 2011–12, 2016–17 და 2017–18 სეზონებში.

ნათამაშები აქვს ინგლისის 19 და 21-წლამდე ფეხბურთელთა ნაკრებებში. ევროპის 2016 და 2020 წლების და მსოფლიოს 2018 და 2022 წლების მონაწილე ინგლისის ეროვნული საფეხბურთო ნაკრების შემადგენლობაში.

## თამაშის სტილი
კაილ უოკერი ცნობილია თავისი სისწრაფითა და სიძლიერით, და ნეიმარის შეფასებით იგი ერთ-ერთი ყველაზე ძლიერი მეტოქეა, რომლის წინააღმდეგაც ოდესმე უთამაშია. როგორც ამჟამინდელი, ისე ყოფილი თანაგუნდელები მას აფასებენ, როგორც ერთ-ერთ ყველაზე საუკეთესო და წარმატებულ მცველს მსოფლიოში.

## მიღწევები
### საკლუბო
 **ქუინს პარკ რეინჯერსი**
*ინგლისის საფეხბურთო ლიგის ჩემპიონატი: 2010–11

 **ტოტენჰემ ჰოტსპური**
*ინგლისის ლიგის თასი ფინალისტი: 2014–15

 **მანჩესტერ სიტი**
*პრემიერ ლიგა: 2017–18, 2018–19, 2020–21, 2021–22, 2022–23, 2023–24
*ინგლისის ასოციაციის თასი: 2018–19, 2022–23
*ინგლისის ლიგის თასი: 2017–18, 2018–19, 2019–20, 2020–21
*ინგლისის სუპერთასი: 2018, 2019
*უეფა-ს ჩემპიონთა ლიგა: 2022–23, ფინალისტი: 2020–21

### სანაკრებო
 **ინგლისი U19**
*უეფას 19-წლამდელთა ევროპის ჩემპიონატის ფინალისტი: 2009

 **ინგლისი**
*ევროპის ჩემპიონატი ფინალისტი: 2020 , 2024
*უეფას ერთა ლიგა მესამე ადგილი: 2018–19

### ინდივიდუალური
*უეფას ევროპის 21-წლამდელთა ჩემპიონატის სიმბოლური ნაკრების წევრი: 2011
*წლის ახალგაზრდა ფეხბურთელი პსა-ის ვერსიით: 2011–12
*წლის გუნდის წევრი პსა-ის ვერსიით: 2011–12, 2017–18
*უეფას ევროპის ჩემპიონატის სიმბოლური ნაკრების წევრი: 2020
*უეფას ჩემპიონთა ლიგის სეზონის გუნდის წევრი: 2022–23

## სტატისტიკა
### საკლუბო
### სანაკრებო
### სანაკრებო მატჩები 
## რესურსები ინტერნეტში
* ფეხბურთელის პროფილი „მანჩესტერ სიტის“ ოფიციალურ საიტზე
* ფეხბურთელის პროფილი პრემიერ ლიგის ოფიციალურ საიტზე

## სქოლიო
კატეგორია:დაბადებული 28 მაისი
კატეგორია:დაბადებული 1990
კატეგორია:ინგლისელი ფეხბურთელები
კატეგორია:ინგლისის საფეხბურთო ლიგის ფეხბურთელები
კატეგორია:პრემიერ ლიგის ფეხბურთელები
კატეგორია:შეფილდ იუნაიტედის ფეხბურთელები
კატეგორია:ტოტენჰემ ჰოტსპურის ფეხბურთელები
კატეგორია:ასტონ ვილას ფეხბურთელები
კატეგორია:ქუინზ პარკ რეინჯერსის ფეხბურთელები
კატეგორია:მანჩესტერ სიტის ფეხბურთელები
კატეგორია:2016 წლის ევროპის საფეხბურთო ჩემპიონატის ფეხბურთელები
კატეგორია:2018 წლის მსოფლიო საფეხბურთო ჩემპიონატის ფეხბურთელები
კატეგორია:2020 წლის ევროპის საფეხბურთო ჩემპიონატის ფეხბურთელები
კატეგორია:ინგლისის ეროვნული საფეხბურთო ნაკრების ფეხბურთელები
კატეგორია:2022 წლის მსოფლიო საფეხბურთო ჩემპიონატის ფეხბურთელები
კატეგორია:2024 წლის ევროპის საფეხბურთო ჩემპიონატის ფეხბურთელები
კატეგორია:ბარნლის ფეხბურთელები
კატეგორია:ცოცხალი ადამიანები